Μους από κατίκι με μέλι και φρούτα εποχής
Μια εύκολη τυρένια μους με κατίκι και γιαούρτι, που μπορούμε κάλλιστα να σερβίρουμε με μέλι και φρούτα εποχής ή με τη μαρμελάδα που μας αρέσει.
200 γρ. κατίκι Δομοκού, 60 γρ. μέλι της αρεσκείας μας, 50 γρ. ζάχαρη άχνη, 100 γρ. γιαούρτι αγελάδος, στραγγιστό, 200 γρ. κρέμα γάλακτος με 35% λιπαρά, το ξύσμα 1 ακέρωτου και κατά προτίμηση βιολογικού λεμονιού, φρέσκα φρούτα εποχής, καθαρισμένα και ψιλοκομμένα, ή μαρμελάδα της αρεσκείας μας
Για την μους από κατίκι με μέλι και φρούτα εποχής, χτυπάμε στο μίξερ με το σύρμα την κρέμα γάλακτος με 20 γρ. από τη ζάχαρη άχνη, για περίπου 2 - 3 λεπτά, μέχρι να σχηματιστεί  μια ελαφριά σαντιγί, την οποία αδειάζουμε σε βαθύ μπολ.Στον  κάδο του μίξερ ρίχνουμε το κατίκι με το γιαούρτι, το μέλι, το ξύσμα και την υπόλοιπη ζάχαρη  άχνη και τα χτυπάμε για 2 - 3 λεπτά, μέχρι να σχηματιστεί μια  αφράτη κρέμα.Την αδειάζουμε στη σαντιγί και με μια σπάτουλα ανακατεύουμε απαλά το μείγμα,  μέχρι να ενοποιηθούν.Μοιράζουμε τη μους στα ποτήρια ή στα  μπολ και αφήνουμε στο ψυγείο  για περίπου 4 ώρες, μέχρι να σφίξει.Σκορπίζουμε τα φρέσκα φρούτα στην  επιφάνεια της μους ή καλύπτουμε με λίγη μαρμελάδα της αρεσκείας προτού σερβίρουμε.
Κρέμα Γάλακτος,Τυρί,Φρούτα,Πάσχα